Ellen Aanesen

Ellen Aanesen (født 1945) er en norsk filmfotograf og journalist som var ansatt i NRK i det meste av sitt yrkesliv. Her jobbet hun som filmfotograf, dokumentarist og journalist. 

Aanesen begynte sin filmutdannelse i 1964 på NRKs nylig etablerte filmkurs ledet av filmmannen Arnljot Berg. Hun arbeidet mange år i NRK. Hun var først filmfotograf og filmklipper, senere dokumentarist og journalist. Hun laget blant annet program om boligspørsmål, oljebransjen, arbeidsliv, arbeiderhistorie, barn, abortsak, kvinnefrigjøring og kvinnehistorie. Aanesen har også arbeidet med å dokumentere skjebnen til romanifolket (taterne) i Norge, og har blant annet laget to  dokumentarfilmer for NRK om dette temaet.

I 1981 ga hun ut boka Ikke send meg til en «kone», doktor, med undertittelen fra 3 års fengsel til selvbestemt abort. Der oppsummeres den lange historien om kampen for selvbestemt abort i Norge. Boka ble nyutgitt som pocketbok i 2012, med nytt forord av Aanesen.

 Privatliv 
Aanesen har vært gift med forfatter og journalist Bjørn Nilsen.

 Bibliografi 
 Ikke send meg til en «kone», doktor, Oktober forlag, Oslo 1981 (ny pocketutgave 2012, Forlaget Rødt!)
 Nasjonens barn (sammen med fotograf Bernt Eide), Confux forlag, Oslo 2008
 • Vi var mange

 Referanser 

Kategori:Norske filmfotografer
Kategori:Norske TV-regissører
Kategori:Norske dokumentarfilmskapere
Kategori:Norske journalister
Kategori:Norske sakprosaforfattere
Kategori:NRK-journalister
Kategori:Personer fra Bærum kommune